|  |  |  |
| --- | --- | --- |
| Prvi.jpg | | 24. XII 2018. Број **357/18** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **децембар 2018.** |

**Рекордан број запослених у Републици Српској**

У Републици Српској у септембру 2018. године у пословним субјектима и у предузетничкој дјелатности евидентирано је 268 879 запослених, што је највише у историји Републике Српске. У поређењу са истим мјесецом претходне године, број запослених повећан је за 5 403 лица, што представља раст од 2,1%, док је у односу на март 2018. године број запослених повећан за 5 140 лица, или 1,9%.

Од укупног броја запослених, 227 677 лица је запослено у пословним субјектима, док се 41 202 запослених односи на предузетнике и лица запослена код њих. У септембру 2018. године у односу на март 2018. године забиљежен је раст броја запослених у 16 од 19 подручја.

**Просјечна плата након опорезивања у новембру 880 КМ**

**Највиша просјечна плата након опорезивања у подручју *Финансијске дјелатности и дјелатности осигурања* 1 379 КМ, а најнижа у подручју *Дјелатности пружања смјештаја, припреме и послуживања хране, хотелијерство и угоститељство* 599 КМ**

Просјечна мјесечна плата након опорезивања у Републици Српској,исплаћена у новембру 2018. године износила је880 КМ, а просјечна мјесечна бруто плата 1 364 КМ.

Просјечна плата након опорезивања исплаћена у новембру 2018. у односу на исти мјесец претходне године номинално је већа за 5,7%, док је у односу на октобар 2018. номинално мања за 0,5%.

Посматрано по подручјима, у новембру 2018. године, највиша просјечна плата након опорезивања исплаћена је у подручју *Финансијске дјелатности и дјелатности осигурања* и износила је 1 379 КМ. Са друге стране, најнижа просјечна плата након опорезивања у новембру 2018. исплаћена је у подручју *Дјелатности пружања смјештаја, припреме и послуживања хране, хотелијерство и угоститељство* 599 КМ.

У новембру 2018. године, у односу на октобар 2018, највећи номинални раст плате након опорезивања забиљежен је у подручјима *Пословање некретнинама* 3,6%, *Грађевинарство* 1,6%и *Финансијске дјелатности и дјелатности осигурања* 1,5%.

Смањење плате, у номиналном износу, забиљежено је у подручјима *Вађење руда и камена* 5,5%, *Дјелатности здравствене заштите и социјалног рада* 2,8% и *Умјетност, забава и рекреација* 2,0%.

км



Графикон 1. Просјечнe платe након опорезивања по мјесецима

**Мјесечна инфлација у новембру 2018. године 0,0%**

**Годишња инфлација (XI 2018/XI 2017) 1,6%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у новембру 2018. године у односу на претходни мјесец, у просјеку су остале непромијењене, док су на годишњем нивоу, у просјеку више за 1,6%.

Највећи раст цијена у новембру забиљежен је уодјељцимаСтановање и Намјештај и покућство, по0,5%. У одјељку Становање више цијенезабиљежене су у групи Плин од 2,2%, Чврста горива од 0,5% и групи Течна горива од 0,3%, док је до повећања у одјељку Намјештај и покућство дошло усљед виших цијена у групама Текстил за домаћинство и Намјештај од 1,2%. Више цијене забиљежене су и у одјељку Одјећа и обућа (0,3%) због виших набавних цијена одјеће и обуће, затим у одјељку Алкохолна пића и дуван (0,2%) усљед виших цијена у групи Жестока алкохолна пића од 3,0%. Више цијене забиљежене су и у одјељцима Превоз и Остала добра и услуге, по 0,1%.

У одјељцима Здравство, Комуникације, Образовање, Ресторани и хотели цијене су у просјеку остале непромијењене.

Највећи пад цијена у новембру забиљежен је у одјељку Храна и безалкохолна пића (0,4%) усљед нижих цијена у групи Воће од 5,5%, Поврће од 0,8% и групи Безалкохолна пића од 0,2%. Ниже цијене забиљежене су и у одјељку Рекреација и култура (0,1%).

Графикон 2. Мјесечна и годишња инфлација

**Календарски прилагођена индустријска производња (I-XI 2018/I-XI 2017.) већа 4,3%**

**Број запослених у индустрији (I-XI 2018/I-Xl 2017.) већи 2,1%**

**Календарски прилагођена индустријска производња** у периоду јануар-новембар 2018. године у поређењу са периодом јануар-новембар 2017. године већа је за 4,3%. У истом периоду у подручју *Производња и снабдијевање електричном енергијом, гасом, паром и климатизацији* остварен је раст од22,9%, у подручју *Вађења руда и камена* раст од 4,4%, док је у подручју *Прерађивачке индустрије* забиљеженпад од 3,0%.

**Број запослених у индустрији** у новембру 2018. године у односу на просјечан мјесечни број запослених у 2017. години већи је за 2,9%, у односу на исти мјесец прошле године за 1,5%, док је у односу на октобар 2018. године мањи за 0,4%. Број запослених у индустрији у периоду јануар – новембар 2018. године, у односу на исти период прошле године, већи је за 2,1%. У истом периоду у подручју *Производња и снабдијевање електричном енергијом, гасом, паром и климатизацији* забиљежен је раст од 4,6%, у подручју *Прерађивачка индустрија* раст од 2,2%, док је у подручју *Вађења руда и камена* забиљежен падод 2,1%.

Графикон 3. Индекси индустријске производње, новембар 2014 – новембар 2018. (∅2015=100)

**Покривеност увоза извозом у новембру 2018. године 84,4%**

У новембру 2018. године остварен је извоз у вриједности од 330 милиона КМ и увоз у вриједности од 391 милион КМ.

У оквиру укупно остварене робне размјене Републике Српске са иностранством у новембру 2018. године, проценат покривености увоза извозом износио је 84,4%. Проценат покривености увоза извозом, у периоду јануар - новембар текуће године, износио је 71,6%.

У периоду јануар - новембар 2018. године остварен је извоз у вриједности од 3 милијарде 456 милиона КМ, што је за 8,5% више у односу на исти период претходне године. Увоз је, у истом периоду, износио 4 милијарде 829 милиона КМ, што је за 6,8% више у односу на исти период претходне године.

У погледу географске дистрибуције робне размјене Републикe Српскe са иностранством, у периоду јануар - новембар 2018. године, највише се извозило у Италију и то у вриједности од 529 милиона КМ, односно 15,3%, те у Србију  
441 милиона КМ, односно 12,8% од укупно оствареног извоза. У истом периоду, највише се увозило из Србије и то у вриједности од 803 милиона КМ, односно 16,6% и из Италије, у вриједности од 536 милиона КМ, односно 11,1% од укупно оствареног увоза.

Посматрано по групама производа, у периоду јануар - новембар 2018. године, највеће учешће у извозу остварује електрична енергија са 265 милиона КМ, што износи 7,7% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 595 милиона КМ, што износи 12,3% од укупног увоза.

хиљ. КМ

2018

2017

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Славица Кукрић  [slavica.kukric@rzs.rs.ba](mailto:slavica.kukric@rzs.rs.ba) |
| **Статистика индустрије и рударства**  Андреа Ерак-Латиновић  [andrea.erak@rzs.rs.ba](mailto:andrea.erak@rzs.rs.ba) |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](mailto:sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек  ¹ - процјена |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Владан Сибиновић, начелник одјељења и главни уредник  Издаје Републички завод за статистику,  Република Српска, Бања Лука, Вељка Млађеновића 12д  Проф. др Јасмин Комић, в.д. директора Завода  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |